PROKAL.CO, Wayah ni kalo handak beojek kada usah ngalih mandatangi ka pangkalan. Sabab wayah ni hibak dah nang ngarannya ojek online.
Cukup lalu hape haja memasan ojek, kada pakai mandatangi pangkalan datang dah ojek manjamput ka rumah.
Nah maka mun baojek online tu kita kawa bapilih. Handak ojek lelakian atau nang bebinian.
Kesah mamakai jasa ojek, rupanya maulah Panjul ---ngaran asal sambat nang manulis wal lah--- katagihan.
Kaya apa kada katagihan. Satiap mamasan ojek nang datang salalu ojek babinian. Panjul nang dasar mata karanjang ni pina malanji mun dijamput ojek babinian.
Nang kaya kesah harian tu, Panjul nang sabujurnya bisi motor surang ni mangancang wan bininya handak tulak baojek.
Bininya nang kada tahu wan kalakuan Panjul ni lalu ai maintai, apa nang maulah lakinya tu katuju tulak baojek.
Tahu panyabab Panjul katuju beojek sabab nang maojek bebinian, laluai bininya manyamar jadi ojek.
Isuk pas Panjul handak tulak bagawi, kaya itu pulang kalakuannya. Pina mesti Panjul meneleponi jasa ojek mamasan ojek nang bebini.
Lawas mehadangi, ojek nang dipesan datang. Kada nang kaya biasanya, ojek pasananya tu kada handak mambuka kaca helm.
Panjul nang panasaran bujur-bujur mamaksa ojek tu mambuka kaca helm. Sagala rayuan dikarahkan Panjul, biar ojek tu handak mambuka helm.
Lawas manggombal, akhirnya ojek tu handak mambuka helm. Pas helm dibuka, taluncat Panjul lawan bakuciak.
"Astaga ding ikam kah sakalinya," sambat Panjul takajut.
"Iya unda. Biar ikam kada balanji lagi, biar haja unda nang jadi ojek," sarik bini Panjul.(oke/nha)
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn